|  |  |  |  |  |
| --- | --- | --- | --- | --- |
| Visualisering  V1 | | | |  |
| **Emne:** | V1 | **Opgave:** | Afsluttende opgave |
| **Læringsmål:** | * Jeg kan fremstille en hjemmeside med HTML&CSS | | |
|  | * Jeg kan planlægge en større opgave | | |
|  | * Jeg kan arbejde selvstændigt | | |

**Opgave**

Du skal lave en ny mappe på din aspitcloud (via cPanel), som hedder nikeproshop og i den skal du placere denne afsluttende opgave, som er beskrevet nedenfor.

1. I de vedlagte screenshots kan du se, hvordan siden skal ende med at se ud i desktop-version og mobilversion (på forsiden og hamburgermenuen)
2. Opgaven er taget fra en V2-eksamensopgave, som bl.a. også omhandler at kunne lave et slideshow (det kan du se ved at der er forskellige billeder på screenshots'ene og tre små prikker, der markerer, at der skiftes mellem forskellige billeder). Vi har ikke lært at lave et slideshow. Derfor er opgaven for dig blot at sætte et af de tre headerbilleder ind på siden - du vælger selv hvilket du bedst kan lide
3. Inden du går i gang med at kode selve opgaven, skal du lave en plan for, hvordan du vil gribe opgaven an. Skriv de forskellige punkter ned, som du skal igennem. Vælger du fx at lave al HTML først og så bagefter lave CSS? Eller laver du først forsiden i HTML og så CSS? Eller laver du først header-delen og HTML og CSS og så laver du nav i HTML og CSS osv. Hvordan vil du gribe opgaven an?  
   Skriv de forskellige delopgaver, som du kan se i opgaven, ned og i den rækkefølge, som du planlægger at løse delopgaverne.  
   Det kan fx være:  
   1. Indsæt alle elementer på forsiden i HTML  
   2. Lav CSS til mobilheader  
   3. Lav CSS til mobilmenu  
   4. Lav CSS til mobilfooter  
   5. Lav CSS til mobil forsideindhold  
   6. Lav CSS til desktop header  
   7. Lav CSS til desktop menu  
   … osv …
4. Gå herefter i gang med at kode selve opgaven
5. Hjælp hinanden! Vær gode til at bede om hjælp! Vær gode til at give hinanden hjælp! Og vær gode til at sige fra, hvis du er optaget af noget andet - tilbyd din hjælp senere eller bed den, der har brug for hjælp, om at spørge en anden
6. Alle tekster til opgaven finder du i mappen tekster
7. Alle billeder til opgaven finder du i mappen img-til-opgave
8. Til slut skal du huske at uploade til GitHub og linke til den fra din portfolio. Dvs. både til selve siden på AspITcloud – og til repository på din GitHub.

**Ekstra:**

1. Giv din portfolio noget ekstra kærlighed. Gør den flot og imponerende at se på.
2. Gør tidligere projekter færdige. F.eks. **Athea.**
3. Få feedback hos Kenneth

God fornøjelse!